dh-unibe/image-text_koenigsfelden-charters-post-1500 huggingface dataset:
Wir, Lùpolt, von gotes gnaden herzoge ze Oͤsterˀ und ze Styr, ✳ verjehen ✳ und tuͦn kunt offenlichen ✳ an disem brief ✳
allen den, die in sehent oder hoͤrent lesen, ✳ daz unser liebin swestˀ Angnes, von den selben gnaden wilent kuͤnig ✳
ze Ungern, ✳ hat erloͤset ✳ mit unsers lieben hˀren und bruͦder, ✳ des hochgebornen koͤnich Frid̄ ✳ ✳ von Rome, ✳ guͦtem ✳
willen und urlaub und mit unserm und aller unser bruͦder guͦtem willen und urloub den hof ze Elfingen umb ✳
sibenzehene und hundert mark ✳ der eptissen und dem cōvent des closters Kuͤngesvelt ✳ mit des selben conventes silber ✳ von den erbern rittˀn von Chienberch, Goͤtzlin ame Stad von Schaufhusen ✳ und Johans von Steinwurch, ✳ dien er von uns ze phande stùnt umb vierzig und hundert mark. ✳ und suͤllen die eptissen und der
convent den vor genanten hof haben, ✳ nuͤtzen und niezzen ✳ mit unserm und unsers hˀren, des kuͤnges, und aller unser
bruͦder guͦtem willen und urloup, ✳ alle d die wile, untz wir ald unser bruͦder oder unser erben den hof von in ✳
erloͤsen ✳ umb sibenzehene und hundert mark silbers. und swaz si des hoves die wile geniezzent, ✳ daz geben wir in
ze einem rehtem almuͦsen ✳ und lazzen es in durch got ✳ und durch unser und aller unser vordern sele willen, ✳ daz si ✳
got ewiclich fuͤr uns biten suͤllent. ✳ und zeinem urkuͤnde der vor gescribenen dinge ✳ ist dirre brief besigelt mit
unsmˀ insigel, ✳ der wart geben ze Brugge an sant Lorencien abent, do mā zalt von Cristes gebuͤrt ✳
drùzehen hundert jar ✳ und dar nach in dem zwey und zweinzigistem jar. ✳